IGYÁL MEG!
Hahó!
Srácok!
Lidércvadászat nélkülem?
Hogyhogy nem tudtad, hogy kivégzőhelyről van szó?
Mert semmi időt nem adtál a kutatásra!
Bezzeg nekik volt rá idejük! Ők pontosan tudták, hova jönnek.
Nekik nem kell könyvtárakat bújniuk, mint nekem!
Sziasztok!
Helló!
- Hogy érzed magad? - Oké vagyok.
- Kösz, hogy hagytatok aludni! - Biztos jól vagy?
Igen, jól vagyok. Na és ti? Gondolom, nem találtátok meg azt a lidércet.
Nem bizony.
De találtunk másik 13-at. Igaz, George?
Totál zűrzavar volt.
- Fáklyánk sem volt. - Hogy jutottatok ki?
- Megmentettek minket. - Nem mentettek meg.
A francba!
Kipps csapata?
Beképzelt, középszerű senkik.
Megmentettek, megölték a lidérceket, lezárták a forrást.
- Királyok voltak. - Adtak részesedést?
Nem. Aki kapja, marja. De nem is erről van szó.
El sem ismerte. Mintha Combe Carey Hall meg sem történt volna.
Biztos ő is titoktartásit kötött.
Igen, de elárulhatta volna, amit tud. Nincs benne semmi tisztelet.
- De te tudod, hogy ő tudja. - De nem fogja elismerni, hogy tudja.
Elég idegesítő volt. Képzeld csak el Kipps pofáját, ahogy hazudik!
És akkor csak azt kívánod,
hogy meghaljon.
Bocsánat! Nagyon hosszú éjszaka volt.
Ugye, van tea?
Tudod, hogy 14 órát aludtál?
Tényleg?
- Nem is emlékszem, hogy lefeküdtem. - Mi hoztunk fel.
- Eszméletlenül találtunk rád lent. - Mi?
Nem emlékszel semmire?
Nem, csak arra emlékszem, hogy elpakoltam a papírokat. Ennyi.
És nem hallucinálsz, nem hallasz furcsa hangokat?
Nem.
Nem. Mondtam már. Tök oké vagyok.
Nem várunk senkit. Biztos megint az őrült Mrs. Wick lesz az.
Nem vagy elég bunkó vele. Nézd, így kell ezt csinálni!
Helló! Mr. Lockwood?
Igen. Kérem, fáradjon be!
Gyertek! Itt egy valódi ügyfél.
Sebastian Saunders vagyok, ő pedig a társam, Pamela Joplin.
Az üzlettársa. Mi vagyunk az Édes Álmok Feltárói. Talán hallottak rólunk.
Vagyis sírásók?
Így jobban hangzik: a munkánk a feltárás és a tereprendezés.
Biztosan olvasott róla az újságokban, Mr. Lockwood.
A múltbéli halálesetek után
a DEPRAC előírja, hogy a tanácsok mérjék fel
a temetőkben található veszélyes parcellákat.
Éppen egy nagyszabású ilyen munkát végzünk
a Kensal Green temetőben.
- Az óriási! - Köszönjük.
Pamela ki szokta szúrni a problémásakat. Még mielőtt komolyabb bajt okoznának.
Mi csontokat ásunk ki a temetőkben, ő történeteket.
A nyilvántartásokból kikeresem a megrázó haláleseteket,
amelyek látogatók megjelenését okozhatják:
öngyilkosság, gyilkosság, hirtelen tragédia.
Sosem lehet tudni, mikor kel életre egy szellem.
Ön kutató?
Ismeri a Fittes saját adatbázisát?
Nem túl jó. Sok adatuk van, de pont a lényeg vész el.
- Jobban járok pár könyvvel! - Tökéletesen egyetértek.
Mr. Saunders, Ms. Joplin, köszönjük, hogy idefáradtak,
de mi házi kísértetekkel foglalkozunk. Nem dolgozunk a tanácsnak.
Biztos? Úgy hallottuk, hálás lesz.
- Illetve, hogy kapható lesz rá. - Rosszul hallották.
A hallónk például az ország egyik legjobbja, és…
Csak szimplán jó vagyok. Ennyi.
Jók vagyunk. Egy normális, jó ügynökség, amelyiknek kell a munka.
Kensal Green London egyik legrangosabb temetője,
amit a Bickerstaff család gondozott.
Amíg az egyik fiukat rajta nem kapták hullák kiásásán.
Ezzel a botránnyal vált a köznyelv részévé a nekrofília szó.
Igen, de azelőtt rendkívül előkelő ügyfélkörük volt.
És a szóban forgó sír a temető régebbi részén van? Az előkelő sírok között?
- Előkelő sírok? - Igen. Vagyis nem proliké.
Ott, ahol a perverz alak ténykedett?
Egy történelmi jelentőségű látogató érdekesebb lehet a számunkra.
Igen, a régi parcellák területén van, de pontosat nem tudok mondani.
Egy rejtett, jelöletlen sír, ami nincs a hivatalos listán.
Az egyik érzékelőnk talált rá,
akit aztán olyan extrém hányinger fogott el, hogy végül elájult.
Bármi is van ott, nagy ereje van.
Jogilag kötelesek vagyunk ügynököket hívni,
ha szóba jön egy kettes típusú jelenléte.
A DEPRAC fizet,
és a munkát éjjel kell elvégezni, hogy a követeléseink igazolhatók legyenek.
Egy bürokratikus baromság miatt, de ettől lesz érdekes.
Kellő segítséget nyújtunk.
Vannak őrszemeink, érzékelőink, távol tudjuk tartani az ereklyevadászokat.
A temető éjjel él igazán.
Vagyis azt állítja,
azt hiszi, hogy egy jelöletlen sírban van egy beazonosítatlan kettes típusú,
és arra kér minket, hogy segítsünk kiásni éjszaka?
Belátom, Mr. Lockwood, hogy így tálalva tényleg jobban hangzik.
Ms. Joplin,
ez így kihagyhatatlan lehetőségnek hangzik.
MEGMAGYARÁZHATATLAN HALÁLESETEK
SZELLEMEK JÁRNAK KÖZTÜNK
A SZELLEMEK ÉRINTÉSE ÖL
HOLTAK SZÁMA
ÉJSZAKAI KIJÁRÁSI TILALOM
GAZDASÁGI VÁLSÁG
VAS, EZÜST, SÓ: A LEGJOBB VÉDELEM
RÉSZVÉNYEK
JONATHAN STROUD REGÉNYEI ALAPJÁN
A TEHETSÉGES IFJAK ÉRZIK ŐKET
HOLTAK SZÁMA
„A PROBLÉMA” 50 ÉV MÚLTÁN
LOCKWOOD ÉS TSA.
Oké, észnél kell lennünk. Nem akarunk ereklyevadászokkal küzdeni.
Ki a fene kereskedik az ilyen seggfejekkel? Nem is értem.
Rengeteg gazdag, elmebeteg barom van,
aki valamivel hencegni akar a társai előtt.
- Nagyon gáz. - De nem meglepő.
A források izgalmas és illegális dolgok. A feketepiacnak pont ez kell.
Kegyetlenek. Az ereklyevadászok a föld söpredékei.
Egyetlen kivételt ismerek,
de többnyire habozás nélkül gyilkolnak.
Szóval, amint meglátsz egyet, fuss!
Ezek is majdnem ugyanolyan őrültek.
- Kik ezek? - A kísértetkultusz képviselői.
Szerintük tárt karokkal kellene fogadnunk a látogatókat.
Íme a hangos, a dühös és az ostoba emberek közös halmaza.
Nagyon kedves, tényleg. Bocsi, de ma este nincs autogram. Köszi.
AZ IGAZSÁG ODAÁT VAN
Ez borzalmas volt.
Hozzá kell szokni. Ezt a részét nem szeretem.
Tudom, hogy itt a legtöbben rendesen haltak meg, de…
Ellenséges területnek tűnik.
Atyaég!
Ahogy az úr mondta, a temető éjjel kel életre igazán.
Kik ezek az emberek?
A biztonságiak.
Meg a sírásók.
Rendes, becsületes, jóravaló fickók.
- Még sosem beszéltél velük. - Kicsit ijesztőek.
Őrszemek: alacsony fizetés, várhatóan rövid élettel.
Össze kéne fogniuk. Már ezerszer mondtam nekik.
- Én is lehetnék itt. - De szerencsére nem vagy.
- Tudod, kik az érzékelők? - Nem. Miért?
Olyan hallók, akik félnek kardot ragadni, vagy túl rátartiak hozzá.
Például ők is itt. A luxust érzékelik.
- Jaj, de tiszteletlen vagy! - Írj róluk verset!
- Aláírták a szerződést! - Micsoda seggfej!
Éppen a kockázat miatt fizetem magukat.
De jó, hogy megjöttek!
Ezek a bajkeverők nem hajlandók dolgozni.
Nem biztonságos. Ez nem kockázat, ez öngyilkosság.
Még én is érzem, pedig én 35 éve nem láttam látogatót!
Pont ezért vettük fel ezeket az ügynököket,
a lehető legjobbakat, hogy megoldják ezt a helyzetet.
Hol az egyenruhájuk? És a felnőtt mentoruk?
Nem vagyunk hajlandóak a sír közelében dolgozni, amíg nem biztonságos.
Megbetegszünk tőle.
Ne törődjön velük! Menjünk be!
Mr. Saunders, ha megengedi, csak egy pillanatra.
Nem bízom bennük.
Jó estét, hölgyeim és uraim!
Anthony Lockwood vagyok, az ügynökség képviselője.
Azért jöttünk ide ma este, hogy segítsünk.
Biztosíthatom önöket, hogy az elsődleges célunk az önök biztonsága.
Rendes ügynököket akarunk! Fitteséktől! Vagy Rotwelléktől!
Uram, garantálom, hogy mi vagyunk a legjobbak Londonban.
Azért nem hallott még rólunk,
mert mi nem az elismerésért és a figyelemért dolgozunk.
Mi diszkréten, felkérésre végezzük a munkánkat.
Biztosan senki sem ismeri úgy ezt a temetőt, mint önök.
Mielőtt bármit tennénk, megkérdezzük, mit láttak.
Hölgyem, önnek bizonyára szörnyű élménye volt,
épp ezért nem akarom siettetni önöket.
Ha majd a csapatával együtt készen állnak rá,
figyelmesen meghallgatom önöket.
Rendben.
Mehetünk.
Ha valaha híresek leszünk, végképp kiállhatatlan lesz.
Elnézést. Elég kevés most az emberem.
Joplin valahol épp egy halottkém jelentését bújja.
Elég szokatlan asztal.
Joplin szerint ez egy katafalk. Isten tudja, mi az.
Lift, ami leviszi a koporsót a katakombába.
Ritkán mondok ilyet, de nem kellene süti tálalására használni.
Ez van, ezt kell szeretni.
- Írjuk alá! - Mi történt az incidens során?
A sírásók rosszul időzítettek.
Úgy érte őket a napnyugta, hogy ki volt ásva a koporsó.
- Volt látogató? - Az érzékelők összevissza beszélnek.
Csak abban értenek egyet, hogy pihenniük kell.
Elkorcsosodott nemzedékük van maguknak.
- Ki volt ásva a koporsó? - Igen, de nem nyitották fel.
Ez a feladat önökre vár. Egyedül önökre.
Senki sem akar odamenni, amíg nem biztonságos.
Nem lehet több fennakadás.
Azt ígérte, lesz segítségünk. Nem ebben állapodtunk meg.
És ha megjelennek az ereklyevadászok vagy más aktív látogatók?
Ha panaszt kíván tenni, firkáljon csak bele a panaszkönyvbe!
- Nem fogok. - Ahogy gondolja!
De köti a szerződés.
Hogy kerülünk mi ide? Mi címlapsztorikat érdemelnénk.
Lockwood, fogjunk neki!
Gyerünk!
- Tényleg sietve távoztak. - Oké.
Kezdhetjük?
Nem látok halálfényt.
És mást sem.
- Nálad van valami? - Semmi.
Valamiféle rezgést érzek.
Nagyszerű.
George vizsgálja meg elsőnek. Figyeld!
Én őrködöm. Igyekezzünk!
Mindenki a helyére!
Légy óvatos!
Tudja, hogy ott vagy.
A koporsó nem vízszintes, és nincs elég mélyen.
Szóval sietős, illegális és amatőr temetés volt.
- De ez is régóta van itt. - Úristen!
Miért nem rohadt szét?
Ne mozgasd a lámpát!
Ez nagyon erős. Nem érzem jól magam.
Jön Joplin.
Tartsd őt távol!
Minden rendben? Sebastian mondta, hogy nincs segítségetek.
Nagyon sajnálom.
Lucy!
Mi a baj? Jól vagy?
Világítást kérek!
Jövök. Majd én világítok.
- Ez a koporsó vasból van. - Gyere ki!
Oké. A koporsó vasból készült,
de még a Probléma kezdete előtt került a földbe.
Mi van benne, ami miatt vaskoporsóba temették?
Honnan tudták, hogy ezt kell tenni?
- Ennek előbb utána kell járni. - Nincs idő.
Van egy lyuk a koporsón. Le kell zárnunk a forrást. Lucy, jól vagy?
Aha. Igen, jól vagyok.
Csak ti is halljátok ezt a légyzümmögést? Mi ez?
Nem. Viszont brutál hányingerem van.
Vissza a koporsóhoz!
Vigyázok rád. Elintézzük, bármi legyen is benne. Lucy, fogd a hálót!
Lucy!
- Mi az? - Koncentrálj!
Ide figyelj! Hozd a hálót!
A francba!
Halló! Valaki jöjjön segíteni!
Segítség!
Ez nem is koporsó. Ez egy ajtó.
Bárki is az, azon a résen jön ki.
- Megsüketülök! - Lucy, maradj ott!
- Nem mozdul. - Állítsd le!
Hallgass el!
George!
Lucy!
Dobd rá!
Jön az erősítés. Végre!
Atyaég!
Most már biztonságos. Elintéztük.
Jól van, innen átvesszük.
- Lucy, jól vagy? - Rajta, emberek!
Igen, jól. Csak kicsit megsérültem.
Te is jól vagy?
- George? - Igen, megvagyok.
- Mi volt ez? - Elég durva volt.
- Bármi is az, hatástalanítottuk. - Igen?
Még mindig furán érzem magam.
Halljátok még a legyeket? Én igen.
Nem tudom. Túl nagy a zaj.
Mi volt a kezében? Valamiféle dísztárgy? Egy tükör?
Nem tudom. Fekete volt, de volt valami a feketeségen túl.
Nem láttam rendesen, de úgy éreztem, mintha rám nézne.
Ezért rakták vaskoporsóba.
Több mint 100 éve temették el, jóval a Probléma kezdete előtt.
A babonások mindig is használták ezüstöt és vasat.
- Fejbe lőtték. - Ez már nem tartozik ránk.
Elvégeztük a munkánkat, ennyi.
A többi a DEPRAC dolga.
Látják?
Csak oda kellett tenni magukat egy kicsit.
Nem is volt olyan nehéz, igaz? Szép volt!
Írjon alá pár űrlapot, hogy átutalhassam a pénzt!
- Tökéletes. - Szép volt.
- Figyelj George-ra! - Jó.
Bocsánat, de egy kicsit izgatott vagyok.
Felemelő egy rendes csapattal dolgozni.
Feltehetnék néhány kérdést?
Tudnom kellene a részleteket a test azonosításához.
Elnézést! Megbocsát egy pillanatra?
Rendben. Majd én válaszolok.
- Biztos? - Igen, biztos. Kérdezzen csak!
- Tessék. - Köszönöm.
Azt hiszem, van még egy.
- Hová ment Lucy? - Ez az, a tanácstól.
Lucy!
Engem szólított.
Hozzám beszélt. Ez a valami a nevemen szólított.
- Ezt kérem vissza. - Köszönöm.
Öröm önökkel dolgozni.
George, ne lépj át a láncon!
Mivel vizsgáljunk meg először?
A tárgyon, amit láttak, volt bármiféle azonosító jel?
Nem tudtam elég alaposan megnézni.
Ne! George!
A háló!
George!
Lucy!
Gyerünk, hajrá!
Oké.
Beszéltél hozzám.
Te.
Gyere közelebb!
- Köszönöm. - Tudsz beszélni.
Hallasz engem.
Biztos kezdek begolyózni.
Nem. Most kezdesz tisztán látni.
- Olyan magányos voltam. - Mi most tényleg beszélgetünk!
Te hármas típusú vagy.
- Igen. Rendkívül veszélyes. - Igen, tudom.
Nem én vagyok veszélyes, hanem ők. Ha rájönnek.
- Mire? És kik? - A fiúnak titkai vannak.
Az az ajtó.
- Mi? Lockwoodnak? - Megmagyarázom.
Ha kiengedsz ebből az üvegből.
Engedj ki!
Nem. Nem tehetem.
De annyi mindent tudnék megmutatni, annyi mindenre megtanítanálak. Bízz bennem!
Nem. Várj! Nem.
Hol voltál?
Dolgoztam. A temetőben.
- Melyik temetőben? - Mi?
- Az erő közelében voltál. - Honnan tudod?
Mondd meg, hol voltál! Ki vele! Közeleg a halál!
- Megőrültél! - Közeleg a halál!
Elég! Kérlek, hallgass el!
Beengedtél a vaskörbe valakit, aki nem ügynök.
Sajnálom!
Joplin azonosítani akarta a testet, és láttam egy feliratot a tükrön.
- Amit most lefordítok. - Nem. Vége.
Egyedül Lucynak köszönheted, hogy élsz.
Vagy a szellemek ölnek meg minket, vagy mi őket.
Összezavarodtál.
Lucy lelépett munka közben, őt mégsem teremted le.
Ráadásul az a tükör a Probléma előtti időkből való.
Gondolj bele! Nem fogod fel, hogy ez mit jelent?
Mi mindent deríthetnénk ki! Nem kellett volna ott hagynunk.
Mi történt veled?
- Leléptél. - A koponya.
Az előbb beszélt.
És nem csak úgy összevissza, hanem értelme is volt.
Hozzám beszélt.
Most is beszél hozzád?
Nem, dehogy. Tudom, hogy furán hangzik, de tényleg beszélt.
Igazat mondok. A nevemen szólított. Ezért ájultam el tegnap.
- Lucy, ez lehetetlen. - Nem az. Marissával is megtörtént.
Ha ezt a szelepet elfordítjuk, akkor hallhatjuk a hangját.
Kérlek, George! Hinned kell nekem.
Azt mondta, van valami veszélyes abban a szobában, a lépcsőfordulónál.
Így van? Igaz ez?
Mert az azt jelenti, hogy egy valódi, érző hármas típusú van a kezünkben.
- És hogy én rohadt erős vagyok. - Vagy hogy megőrültél.
Komoly sérülést szereztél. Amit el kell látni.
- Méreg is juthatott a véredbe. - Nem!
Nincs méreg a testemben, és nincsenek téveszméim! George, nézz rám!
Ez itt valódi.
Ez azért van, mert hagytad, hogy egy forrást viseljen a kezén.
Mindent megengedsz neki, csak mert elbűvöl a tekintete, és még én zavarodtam össze?
- Nem értem, miről beszélsz. - Na ja.
Lockwood, kérlek, higgy nekem!
- Nem vagy olyan, mint Marissa Fittes. - Miért?
Mert nem akarsz csak a második legjobb lenni? Mint Tom Rotwell?
Atyaég! Erről van szó, igaz?
Hiszen tudod, hogy igazat beszélek. Arra az átkozott szobára vonatkozóan is.
Olyasmiről beszélsz, amit nem értesz.
Lehet, hogy jobban hallod a látogatókat, mint bárki,
de lehetetlen, hogy beszélni tudj velük. Ha még egyszer ilyet mondasz,
nincs többé helyed köztünk.
A besorolás előtt az ügynökök munkája kaotikus és kiszámíthatatlan volt.
A sötétben tapogatóztak. Nem létezett ezzel foglalkozó tudomány.
De felfigyeltünk a viselkedésmintákra, és elkezdtük a kategorizálást.
Az egyes típusúak gyengébb, a kettes típusúak erősebb látogatók.
Ön beszámol egy harmadik, nagy port kavaró kategóriáról is:
a hármas típusúakról.
Ami olyan ritka, hogy eddig csak ön találkozott ilyennel.
Mi lenne a kérdés?
Mit mondana azoknak, akik nem hisznek a létezésükben?
Akik szerint ez csak mese?
A tagadás emberi reakció az új jelenségekkel szemben.
Főleg, ha azok félelmetesek.
A hármas típusú látogató nem hajlandó elhagyni a halandó világot.
Rendkívüli erejű és intelligenciájú szellem.
Úgy gondolkodik, érez és beszél, mint mi,
de ezt magányosan teszi a sötétségben, egy örökkévalóságon át.
Amíg nem akad valaki, aki képes kommunikálni vele.
Tudomásom szerint én vagyok az egyetlen, aki képes erre.
Igen?
Szia!
Most nem Anthony Lockwoodként állok itt.
Hanem képzett orvosként, szóval…
Rendben.
Mert Anthony oltári nagy fasz volt velem.
Gyere!
Gyere ide!
Nem tudom, mit kellene…
Ez fájni fog.
Kösz, hogy szólsz.
Hatéves voltam,
amikor árván maradtam.
Szóval…
nem túl szívesen beszélek a múltamról.
És az van ott, az ajtó mögött.
Értem.
És
te az előbb meg akartál győzni,
hogy nem elég, hogy te vagy a második ember a világtörténelemben,
aki képes szellemekkel beszélni,
de ráadásul van egy harmadik típusú szellem a házunkban.
És mindkét dolognak rendkívül kicsi a valószínűsége.
És az esély arra, hogy igazad van…
Tudom. Én sem hinném el.
De nem is ez a baj.
Hanem az, hogy amikor valaki annyira szereti a reflektorfényt, mint én,
elég nehéz elfogadnia, hogy csupán annyi a dolga,
hogy a reflektorfényt ráirányítsa valaki másra.
Te hiszel nekem.
Igen. Mindennel kapcsolatban.
Kösz.
Tudod, miért nem szeretem a reflektorfényt?
Tudom.
Mert őrjítő.
Attól még inkább „erőforrássá” válnék, nem?
Ezt a hibát nem követem el még egyszer.
Óvatosak leszünk.
Ígérem.
Szóval ki vele! Mit mondott?
Nos.
Azt mondta, érzi a hatalmamat.
Aztán nagyon undok lett. És volt egy fura próféciája a halálról.
- Prófécia a halálról? - Igen. Nagy ügy, nem igaz?
De nagyon biztosnak tűnt. El kéne mondanunk George-nak.
George?
Bocs az előbbiekért.
Beszélhetnénk?
Hová mehetett? Hajnali kettő van.
Meg kell találnunk.
Most!
AZ IGAZSÁG ODAÁT VAN
Ez egy tetthely. Mi a franc?
DEPRAC TILOS ÁTLÉPNI
Karim!
- Mi a fenét művel itt? - Nem én tettem.
Bármi történt itt, nem én tettem.
Az én felségterületemen van. Ellopták a tükröt.
Mi? De hisz csak pár órája találtunk rá.
Hallom, maguk vezették a feltárást. Történt valami szokatlan?
Nem. Minden rendben zajlott. Van gyanúsítottja?
Még nincs.
De leütöttek egy 12 éves őrszemet,
úgyhogy meg fognak fizetni érte.
- Miért nem szóltak nekünk? - Már nem a maguk ügye.
Mást bíztam meg vele.
Karim! Hallottunk a munkátokról a temetőben.
Lockwood is itt van? Vagy rád tolja, hogy te vidd el a balhét?
Itt vagyunk.
Jó estét!
- Jól vagy, Kat? - Jó estét, felügyelő!
Anthony Lockwood és egy balul elsült ügy. Már megint itt tartunk.
Örülök, hogy látlak, Kipps. A héten már harmadszor?
- Másodszor. - Eltűnt a tükör.
- Ez nagy gáz. - Igen. És ez a mi ügyünk.
Már nem. És már el is készítettük az előzetes jelentést.
Első kérdés: miért tették vaskoporsóba 100 évvel a Probléma előtt?
A Fittes adatbázisa megerősíti, hogy ez egy lepárlókészülék,
amit régen a sörfőzdékben használtak.
Továbbá, hogy 1886-ban heves munkaügyi vita alakult ki
Hildrew's Alesnél Kilburnben.
Parancsoljon.
Szerintünk ő volt a sörfőzde tulaja.
A munkásai megölték, és eltemették abban, ami a kezükbe akadt.
- A vita hevében ölték meg? - Szörnyű halál.
Ez megmagyarázná, miért nyugtalan.
A tükör egy elég becses, személyes tárgy, vagyis tökéletes forrás.
Hacsak Karimnak nincs jobb válasza.
Ami azt illeti, van.
- Tényleg? - Igen.
Biztos vagy benne?
Tudom, ki ez az ember.
Ez nagyszerű, Karim.
Bobby, miért cipelne bárki egy öntöttvas lepárlót három kilométert,
csak hogy eltemessen benne valakit?
Nyilván azért, mert vaskoporsót akart. Hogy védekezzen a gonosz szellem ellen.
Persze ez furcsa, hiszen 100 évvel a Probléma előtt vagyunk.
De ott van a felirat a tükrön. Észrevetted, ugye?
Rajta vagyunk. Már felkértünk egy arámi fordítót.
Tök jó, de ez föníciai nyelven van.
Ami divatos az okkult viktoriánus körökben.
- Azt jelenti: „Az igazság odaát van.” - A Tárt Karok Testvériség szlogenje.
És még hat másik kísértetkultuszé,
de ez a legkorábbi emlék. Ő nem egy vita során halt meg.
Ő egy gazdag, a korát meghaladó okkultista,
akit titokban végeztek ki és temettek el egy vagyont érő tükörrel.
Nos, akkor a miénk az ügy?
Ha nevet is tudnak mondani. Még nem döntöttem.
Van valami a jelentésetekben Dr. Edmund Bickerstaffról?
Az ő családjáé volt a temető.
Edmund Bickerstaff? Nagy-Britannia leghíresebb perverz alakja.
Talán mégsem volt perverz.
Ez csak fedősztori volt arra, hogy a sírok között kúszott-mászott.
Nem tudom, mit csinált,
de a vaskoporsónak és a feliratnak köze van a szellemekhez.
Nincs bizonyítékod.
Bobby, van egy megérzésem. Olvastam valamit egy könyvben. Ugye tudod, mi az?
A viktoriánusok rejtett jelzéssel látták el a tárgyaikat lopás esetére.
Megpróbálnád felnyitni nekem ennek a fejét?
Bickerstaff címere.
Köszönöm, Bobby. Nagyszerű asszisztens vagy.
A koporsóban lévő személy Edmund Bickerstaff.
Egy gyanús, viktoriánus, okkult orvos,
és egy tükör, ami egy vagyont ér néhány könyörtelen embernek.
Úgy tűnik, a legjobb csapat nyert.
- Fogd be! - Ez a mi ügyünk, oké?
- Semmire sem jöttetek rá. - Pofa be!
- Sörfőzőnek tituláltátok. - Elég!
Közösen kapják meg az ügyet. Együtt kell dolgozniuk.
Nem lesz gond, igaz?
Egyáltalán nem, felügyelő.
- Nem, uram. - Jó.
Keressék meg a tükröt! Derítsék ki, ki lopta el és miért!
Informálják és támogassák egymást,
és oldják meg az ügyet, mielőtt baj lenne!
Munkára!
- Menjünk! - Bocs. Ezt elszúrtam.
Akkor Lockwood végül is hisz neked?
Talán. Igen. De tőled nem várom el.
Jó. Elmegyünk hot dogozni?
George Casper Karim, te rohadt zseni!
Ez volt a bocsánatkérés?
Igen. Bíznom kellett volna a borotvaéles eszedben.
Bár az is igaz, amit én mondtam.
A tükör valamiképpen kulcs a Probléma megértéséhez.
Érzem. Vissza kell szereznünk.
- Együtt fogunk dolgozni ezekkel? - Lockwood!
Mi a franc volt ez?
Lenyúltad a megbízásunkat. Ez nektek túl nagy falat.
Te is tudod, hogy nem, Kipps. Pont ettől vagy ideg, nem igaz?
Mi vagyunk a szakma legjobbjai.
- Nagy nullák vagytok. - Na persze!
Quill Kipps, a két lábon járó vakbél. Valakinek tényleg ki kéne vágnia téged.
- Esélytelen. Együtt fogunk dolgozni. - Reméltem, hogy ezt mondod.
Tegyük még érdekesebbé! Versenyezzünk, hogy ki találja meg előbb a tükröt!
A vesztesnek a The Times lapjain kell gratulálnia a győztesnek.
Egész oldalas cikkben? Nőj már fel, Tony! Íme a feltételeim:
a vesztes soha többé nem dolgozik ügynökként.
London jóval biztonságosabb lesz három amatőr távozásával.
Megegyeztünk?
Mi a baj, Tony? Félsz, hogy veszítesz?
Viccelsz?
Élvezd az utolsó ügyedet!
Mi a francokat művel?
Azt, amit akar.
A feliratot fordította: Dobosiné Rizmayer Rita